<classify> MAHAKAMA ya Hakimu Mkazi Kisutu, Dar es Salaam imeshindwa kuendelea na usikilizaji wa kesi ya uchochezi inayomkabili, Mbunge wa Kawe, Halima Mdee Chadema kwa sababu mawakili wake wana udhuru.Wakili wa Serikali, Sylvia Mitanto amedai mbele ya Hakimu Mkazi Mkuu, Thomas Simba kuwa kesi hiyo imekuja kwa ajili ya kusikilizwa na kwamba wanaye shahidi mmoja.Amedai kuwa mawakili wa utetezi wametoa taarifa kuwa wana udhuru hivyo akaomba mahakama ipange tarehe nyingine kwa ajili ya kusikilizwa.Baada ya kuelezwa hayo, Hakimu Simba aliahirisha kesi hiyo hadi Januari 21, 2020 kwa kusikilizwa. Katika kesi hiyo tayari mashahidi watatu wa upande wa mashitaka wamekwishatoa ushahidi katika kesi hiyo akiwemo Mkuu wa Kituo cha Polisi cha Urafiki, Mrakibu wa Polisi SP Batseba Kasanga.Katika kesi hiyo, inadaiwa kuwa Julai 3,2017 katika Makao Makuu ya Ofisi ya Chama cha Demokrasia na Maendeleo Chadema iliyopo mtaa wa Ufipa wilaya ya Kinondoni, Mdee anadaiwa kutamka maneno dhidi ya Rais John Magufuli kuwa anaongea hovyohovyo , anatakiwa afungwe breki na kitendo hicho kingeweza kusababisha uvunjifu wa amani.Mdee alifikishwa mahakamani hapo Julai 10, 2017 na yupo nje kwa dhamana.  <topic>: kitaifa 